Pjotr Kočetkov

Piotr Anatolievič Kočetkov (* 25. jún 1999, Penza, Rusko) je ruský profesionálny hokejový brankár, ktorý aktuálne pôsobí v tíme Carolina Hurricanes v National Hockey League. V roku 2024 bol vyhlásený do NHL All-Rookie tímu.

 Kariéra 
Piotr Kočetkov hokejovo vyrastal vo svojej rodnej Penze. Neskôr pôsobil vo viacerých tímoch ruskej juniorskej súťaže Mládežnícka hokejová liga a aj v seniorských VHL a KHL. Jeho jediná sezóna, ktorú prednostne odchytal v KHL bol ročník 2021/2022, v ktorom nastupoval za Torpedo Nižnij Novgorod.

Do NHL bol draftovaný tímom Carolina Hurricanes v roku 2019 v 2. kole (celkovo ako 36.).

Do zámoria sa presunul počas sezóny 2021/22. V druhej polovici ročníka začal pôsobil v AHL v klube Chicago Wolves, kde hneď s tímom získal Calder Cup. V roku 2023 dokonca skóroval.

V NHL Kočetkov debutoval 23. apríla 2022 proti New Jersey Devils. Zastavil 27 striel a prieviedol Carolinu k víťazstvu 3:2 po predĺžení. V sezóne 2021/22 sa v prvom tíme objavil iba v troch zápasoch v základnej časti, ale pri zranení jednotky Hurricanes Frederika Andersena a jeho náhradníka Antiiho Raantu zaskakoval na štyri zápasy aj v Play-Off. Tímu však nepomohol prejsť cez druhé kolo.

Od polovice sezóny 2022/23 už nastupoval pravidelne v prvom tíme, to najmä vďaka ďalším zraneniam Raantu a Andersena. V sezóne 2023/24 bol vyhlásený do NHL All-Rookie tímu, keď v 42 zápasoch udežal 2,33 priemer inkasovaného gólu na zápas a 91,1% úspešnosť zákrokov. Postupne si v tíme vybudoval pozíciu prvého brankára.

V sezóne 2024/25 nastupoval pri ďalšom zranení Andersena ako jednotka tímu. Kočetkov sám však utržil rozsiahle zranenie na začiatku sezóny 2025/26, čo ho z hry vyradilo až do leta 2026. Na jeho pozícii ho nahradil Brandon Bussi.

 Reprezentačná kariéra 
Kočetkov Rusko reprezentoval iba na jedných Majstrovstvách sveta hráčov do 20 rokov 2019, kde získal bronzovú medailu a bol vyhlásený za najlepšieho brankára turnaja.

 História zmlúv v NHL 
TímRok začiatkuRok koncaCAP HIT*Typ zmluvy**Carolina Hurricanes20212023843 000 $nováčikovskáCarolina Hurricanes202320272 000 000 $jednocestná
*ročná výška platu zarátaná do platového stropu na úrovni NHL

**jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

 Referencie 

Kategória:Ruskí hokejisti
Kategória:Ruskí hokejoví brankári
Kategória:Brankári Carolina Hurricanes
Kategória:Hráči Carolina Hurricanes
Kategória:Hráči Torpedo Nižnij Novgorod
Kategória:Hráči SKA Petrohrad
Kategória:Hráči Viťaz Čechov
Kategória:Hráči Syracuse Crunch
Kategória:Hokejisti draftovaní klubom Carolina Hurricanes
Kategória:Osobnosti z Penzy